আজি বিয়লি লখিমপুৰৰ কদম কলাবালিত সংঘটিত এক ভয়াৱহ পথ দুৰ্ঘটনাত তিনিজনকৈ ছাত্ৰই থিতাতে মৃত্যুক আঁকোৱালি লোৱাৰ বিপৰীতে আন দুজন ছাত্ৰ গুৰুতৰপূৰ্ণভাৱে আহত হৈছে।
প্ৰাপ্ত তথ্য মতে দুৰ্ঘটনাটোত নিহত কেইজনক ক্ৰমে ভাৰ্গৱ গগৈ, অভিজিত ৰায় আৰু জিতেন্দ্ৰ আগৰৱালা বুলি চিনাক্ত কৰাৰ বিপৰীতে দুৰ্ঘটনাত গুৰুতৰভাৱে আহত কেইজনক ক্ৰমে নীৰজ আহমেদ আৰু ৰছিদ আগৰৱালা বুলি আৰক্ষীয়ে চিনাক্ত কৰিছে। লগতে দুৰ্ঘটনাত হতাহত আটাইকেইজনেই উত্তৰ লখিমপুৰৰ নিৱাসী হোৱাৰ লগতে আটাইকেইজন লখিমপুৰৰ ছেণ্ট মেৰিজ বিদ্যালয়ৰ ছাত্ৰ বুলি জানিব পৰা গৈছে।
আনহাতে ঘটনাস্থলীত আৰক্ষী উপস্থিত হৈ নিহত ছাত্ৰ কেইজনৰ মৰণোত্তৰ পৰীক্ষাৰ ব্যৱস্থা কৰাৰ লগতে গুৰুতৰভাৱে আহত কেইজনক লখিমপুৰ অসামৰিক চিকিৎসালয়ত ভৰ্তি কৰোৱা হৈছে বুলি আৰক্ষী সূত্ৰে জানিব পৰা গৈছে।
উল্লেখযোগ্য যে এ এছ ০৭ এফ ৭৮৬৫ নম্বৰৰ আই টেন গাড়ীখনেৰে ছাত্ৰ কেইজনে তীব্ৰ গতিত অহাৰ ফলতেই নিয়ন্ত্ৰণ হেৰুৱাই পথৰ দাঁতিত খুন্দিওৱা বুলি স্থানীয় ৰাইজে জানিবলৈ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
